Lav et referat af nedenstående tekst:

Tekst:
Der er hård kamp i bunden af Superligaen for at undgå at rykke ned. Men der er mindst lige så hård kamp om at rykke op fra den næstbedste danske række. Fredag aften tog Viborg et stort skridt i retning af at rykke op, da holdet på udebane slog Hobro med 1-0. Lucas Jensen scorede kampens eneste mål efter blot to minutter. Dermed er Viborg nyt tophold i 1. division med 44 point efter 24 kampe. Viborg har vundet fire kampe i træk og er ubesejret i foråret. Viborg overhalede med sejren Vejle Boldklub Kolding, som tabte 0-1 på udebane til FC Hjørring. Vejlenserne er nu på andenpladsen ligeledes med 44 point. På tredjepladsen ligger FC Vestsjælland, som også har 44 point. FC Vestsjælland har spillet en kamp færre, og holdet møder søndag Lyngby på udebane. Sidste sæsons nedrykkere fra Superligaen, Lyngby, har 40 point og kan også blande sig i topstriden, så man må i sandhed konstatere, at intet er afgjort inden de kommende ni spillerunder.

Referat:
Viborg vandt en smal sejr ude over Hobro, mens Vejle Boldklub Kolding overraskende tabte ude til FC Hjørring.